Nr. 33555/18.08.2023

**REFERAT DE APROBARE**

**la proiectul de hotărâre** **privind aprobarea Organigramei, a Statului de funcţii şi a Regulamentului de organizare şi funcţionare pentru**

**societatea TETAROM S.A**

|  |
| --- |
| **Secțiunea 1** - **Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| În baza prevederilor art. 173 alin. (1) lit. a) coroborat cu alin. (2) lit. c) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, consiliul judeţean aprobă, în condiţiile legii, la propunerea preşedintelui consiliului judeţean, regulamentul de organizare şi funcţionare a consiliului judeţean, organigrama, statul de funcţii, regulamentul de organizare şi funcţionare ale aparatului de specialitate al consiliului judeţean, precum şi ale instituţiilor publice de interes judeţean şi ale societăţilor şi regiilor autonome de interes judeţean.  Pentru asigurarea unei funcționări optime a societății justificarea unei organigrame bine structurate și eficiente este crucială. Prin reorganizarea posturilor și redenumirea compartimentelor, se anticipează o mai mare claritate în responsabilitățile fiecărui departament, ceea ce va conduce la o eficiență operațională crescută și o mai bună aliniere cu obiectivele strategice ale companiei.  Astfel, stabilirea structurii, a numărului de personal, se face în vederea realizării obiectivelor, programelor, proiectelor, dezvoltării şi eficientizării serviciilor şi facilităţilor oferite de către societatea TETAROM S.A. |
| * 1. **Cerinţe care reclamă oportunitatea actului administrativ:** |
| Societatea TETAROM S.A prin adresele nr. 1947/16.08.23 și nr. 1972/18.08.2023 înregistrate la Consiliul Județean Cluj sub nr. 33242/16.08.2023 și nr. 33553/18.08.2023 solicită modificarea Organigramei, a Statului de funcţii și a Regulamentului de Organizare și Funcționare ale societății, ca urmare aprobării acestora de către Consiliul de Administraţie al societății TETAROM S.A. prin Hotărârile nr. 11/16.08.2023 și 12/18.08.2023.  Având în vedere modificările necesităților societății din ultimii 3 ani, se consideră oportun o rearanjare a posturilor existente, fără a modifica totalul acestora, ci numai de a le adapta realității actuale în scopul creșterii eficienței activității și urmărind în primul rând atingerea obiectivelor stabilite prin indicatorii de performanță financiari și nefinanciari asumați de către conducerea societății pentru perioada mandatului 2022-2026.  Organigrama trebuie să asigure o abordare integrată și coordonată a activităților interne ale societății. Fiecare serviciu își desfășoară atribuțiile specifice din Regulamentul de organizare și funcționare, într-o manieră interconectată, contribuind la creșterea performanței generale și asigurând un echilibru între nevoile clienților, eficiența financiară, gestionarea resurselor și durabilitate. Colaborarea strânsă între aceste servicii contribuie la o funcționare eficientă, îmbunătățirea calității serviciilor și optimizarea rezultatelor într-un mediu competitiv și în continuă schimbare.  Având în vedere necesitatea adaptării în permanență a activității societății TETAROM S.A. şi, ţinând seama de perspectivele de dezvoltare, se impune adoptarea de măsuri care să continue acest proces, respectiv, modificarea Organigramei, a Statului de Funcții și a Regulamentului de organizare şi funcţionare pentru societatea TETAROM S.A. |
| 1. **Schimbări preconizate:** |
| În Organigrama şi Statul de funcţii aprobat prin Hotărârea Consiliului Judeţean Cluj nr. 25/2016 au fost aprobate un număr total de 77 de posturi.În Organigrama și Statul de funcţii propus numărul total de posturi rămâne același, urmărindu-se eficientizarea utilizării resursei umane conform activităților specifice desfășurate.  Modificările propuse vizează:   * schimbarea denumirii, reorganizare, desființarea unor compartimente, schimbări care reflectă o abordare strategică de a realoca resursele umane acolo unde pot aduce cea mai mare valoare; * desființări, înființări și mutări( transferuri) de posturi.   Ca și o consecință a modificării organigramei și a statului de funcții se impune și modificarea Regulamentului de Organizare și Funcționare (ROF), document care îndeplinește un rol esențial în definirea și clarificarea modului în care o companie își desfășoară activitățile zilnice și ăși atinge obiectivele strategice. Acesta servește ca un vcadru de referință pentru angajați și pentru părțile interesate, precum acționarii, partenerii și rezidenții.  Regulamentul de Organizare și Funcționare se completează şi se modifică ori de câte ori este nevoie, urmare a unor modificări legislative, la aparitia unor noi activităţi sau competenţe sau reorganizarea unor compartimente ori activităţi.  Modificările aduse vor duce la o mai bună organizare și funcționare a activității la nivelul societății TETAROM S.A. în vederea creşterii calităţii serviciilor oferite.  Ținând cont de argumentele prezentate mai sus, considerăm necesară şi oportună supunerii analizei și aprobării proiectul de hotărâre pentru aprobarea Organigramei, a Statului de funcții și a Regulamentului de organizare şi funcţionare pentru societatea TETAROM S.A. |
| **Secțiunea a 2-a - Impactul socio-economic:** |
| Nu estecazul |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Modificările solicitate se vor face cu încadrarea în cheltuielile de personal prevăzute în bugetul de venituri şi cheltuieli aprobat pe anul 2023 pentru societateaTETAROM S.A. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Nu e cazul |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| Actul administrativ produce efecte asupra Hotărâri Consiliu Județean Cluj nr. 13/2018 privind acordarea unui mandat special reprezentantului Judeţului Cluj în Adunarea Generală a Acţionarilor la Tetarom S.A, în vederea exercitării drepturilor de acţionar, în sensul abrogării anexei nr. 3.  După adoptarea prezentei hotărâri, se impune întocmirea/actualizarea fișelor de post cu noile atribuții introduse/ modificate/completate. |
| **Secțiunea a 6-a – Anexe la referatul de aprobare:** |
| La prezentul referat de aprobare se anexează:   * adresele societății TETAROM S.A. nr. 1947/16.08.2023 și nr. 1972/18.08.2023 înregistrate la Consiliul Județean Cluj sub nr. 33.242/16.08.2023 și nr. 33.553/18.08.2023 pentru modificarea Organigramei, a Statului de Funcții și a Regulamentului de Organizare şi Funcţionare ale societății; * Hotărârea Consiliului de administrație nr. 11/16.08.2023 privind aprobarea Organigramei și Statului de Funcții a societății TETAROM S.A.; * Hotărârea Consiliului de administrație nr. 12/18.08.2023 privind aprobarea Regulamentului de Organizare și Funcționare al societății TETAROM S.A. |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**privind aprobarea Organigramei, a Statului de funcţii şi a Regulamentului de organizare şi funcţionare pentru** **societatea TETAROM S.A.**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. …..… din ….................... privind aprobarea Organigramei, a Statului de funcţii şi a Regulamentului de organizare şi funcţionare pentru societatea TETAROM S.A. propus de preşedintele Consiliului Judeţean Cluj – domnul Alin Tișe, care este însoţit de Referatul de aprobare cu nr. 33.555 din 18.08.2023; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 35.556 din 18.08.2023 şi Avizul cu nr…... din ….. adoptat de Comisia de specialitate nr. ………………. în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**Ținând cont de:**

* Adresele societății TETAROM S.A. nr. 1947/16.08.2023 și nr. 1972/18.08.2023 înregistrate la Consiliul Județean Cluj sub nr. 33.242/16.08.2023 și nr. 33.553/18.08.2023 pentru modificarea Organigramei, a Statului de Funcții și a Regulamentului de Organizare şi Funcţionare ale societății;
* Hotărârea Consiliului de administrație nr. 11/16.08.2023 privind aprobarea Organigramei și Statului de Funcții a societății TETAROM S.A.;
* Hotărârea Consiliului de administrație nr. 12/18.08.2023 privind aprobarea Regulamentului de Organizare și Funcționare al societății TETAROM S.A.

**Luând în considerare prevederile:**

* art. 2, ale art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, ale art. 215 și ale art. 220 – 221 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

**În conformitate cu prevederile:**

* art. 173 alin. (1) lit. a) coroborat cu alin. (2) lit. c) și art. 191 alin. (1) lit. a) coroborat cu alin. (2) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* Ordonanței Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările și completările ulterioare;
* Legii privind societăţile nr. 31/1990, republicată, cu modificările şi completările ulterioare;
* Ordonanţa de Urgenţă a Guvernului privind guvernanţa corporativă a întreprinderilor publice nr. 109/2011, cu modificările şi completările ulterioare;
* Ordinului comun al Ministrului Muncii, Familiei şi Protecţiei Sociale şi al Preşedintelui Institutului Naţional de Statistică nr. 1832/2011privind aprobarea Clasificării ocupaţiilor din România - nivel de ocupaţie (şase caractere) cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă Organigrama societății TETAROM S.A. cuprinsă în anexa nr. 1care face parte integrantă din prezenta hotărâre.

**Art. 2.** Se aprobă Statul de funcții pentru societatea TETAROM S.A. cuprins în anexa nr. 2 care face parte integrantă din prezenta hotărâre.

**Art. 3**. Se aprobă Regulamentul de organizare și funcționare pentru societatea TETAROM S.A. cuprins în anexa nr. 3 care face parte integrantă din prezenta hotărâre.

**Art. 4.** La data comunicării prezentei hotărâri Hotărârea Consiliului Judeţean Cluj nr. 25/2016 privind aprobarea Organigramei și a Statului de functii pentru societatea TETAROM S.A. și Anexa nr. 3 la Hotărârea Consiliului Județean Cluj nr. 13/2018 privind acordarea unui mandat special reprezentantului Judeţului Cluj în Adunarea Generală a Acţionarilor la Tetarom S.A, în vederea exercitării drepturilor de acţionar se abrogă.

**Art. 5.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Directorul general al societății TETAROM S.A..

**Art. 6.** Prezenta hotărâre se comunică Direcţiei Generale Buget, Finanţe Resurse Umane, societății TETAROM S.A., precum şi Prefectului Judeţului Cluj şi se aduce la cunoştinţa publică prin afişare la sediul Consiliului Judeţean Cluj, precum şi pe pagina de internet „[www.cjcluj.ro](http://www.cjcluj.ro)”.

**Contrasemnează:**

**PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr……... din ...............2023**

Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi necesară.

**INIȚIATOR,**

**PREȘEDINTE**

Alin Tișe

Nr. 33.556/18.08.2023

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | aprobarea Organigramei, a Statului de funcţii şi a Regulamentului de organizare şi funcţionare pentru societatea TETAROM S.A. | | |
| **Compartiment de resort:** | Direcția Generală Buget-Finanțe, Resurse Umane-Serviciul Resurse Umane, Guvernanță Corporativă | | |
| **Secțiunea 1 – Documentare și analiză:** | | | |
| Conform Codului administrativ Consiliul Județean Cluj are competența cu privire la acest tip de acte administrative și aprobă structura organizatorică, organigrama, statul de funcții și Regulamentul de organizare și funcționare, pentru societăţile şi regiile autonome de interes judeţean.  Solicitarea aprobării organigramei, a statului de funcții și Regulamentului de organizare și funcționare pentru societatea TETAROM S.A. este generată de:   * necesitatea adaptării în permanență a activității societății tetarom S.A. şi, * perspectivele de dezvoltare ale societății. | | | |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| Modificările propuse prin proiectul de hotărâre respectă normele de tehnică legislativă pentru elaborarea actelor normative prevăzute de Legea nr. 24/2000, republicată, cu modificările și completările ulterioare, în ceea ce privește claritatea, precizia textelor (art. 36 din lege).  Menționăm că toate modificările vor fi susţinute din bugetul de Venituri şi Cheltuieli al societății pe anul 2023, în bugetul supus aprobării la indicator ”Cheltuieli de personal” pentru anul 2023.  Societatea TETAROM S.A prin adresele nr. 1947/16.08.2023 și nr. 1972/18.08.2023 înregistrate la Consiliul Județean Cluj sub nr. 33.242/16.08.2023 și nr. 33.553/18.08.2023 solicită modificarea Organigramei, a Statului de funcţii și a Regulamentului de Organizare și Funcționare ale societății, ca urmare aprobării acestora de către Consiliul de Administraţie al societății TETAROM S.A. prin Hotărârile nr. 11/16.08.2023 și 12/18.08.2023.  În Organigrama şi Statul de funcţii aprobat prin Hotărârea Consiliului Judeţean Cluj nr. 25/2016 au fost aprobate un număr total de 77 de posturi.În Organigrama și Statul de funcţii propus numărul total de posturi rămâne același.  Modificările propuse sunt următoarele:  **Compartimente aflate in subordinea directă a Directorului General**   1. **Compartimentului Management**  * se **desființează** 1 post de specialist servicii administrative, poziția I.1/2 în statul de funcții; * se **înființează** 1 post de asistent manager, cod COR 334303, poziția I.1/2 în statul de funcții; * se **mută/transferă** 1 post de specialist în relații publice, poziția I.1/4 în statul de funcții la Compartiment Marketing, poziția III.3/9 în statul de funcții;  1. Compartimentul Securitate și Sănătate în Muncă se redenumește **Compartiment de Mediu și Securitate și Sănătate în Muncă** prin încorporarea Compartimentului de Mediu, cu posturile corespuzătoare de: Responsabil de mediu şi Tehnician în securitate şi sănătate în muncă.   **Serviciile aflate în subordinea Directorului General Adjunct**   1. **Serviciul Comercial**   Într-un mediu de afaceri dinamic și în continuă schimbare, este esențial ca structura organizațională să se adapteze în mod corespunzător pentru a răspunde eficient noilor provocări și oportunități. Astfel este necesar revizuirea și reorganizarea structurii interne a Serviciului Comercial, cu scopul de a maximiza eficiența, a îmbunătăți colaborarea inter-departamentală și de a asigura că se îndeplinesc obiectivele strategice.   1. **La Compartimentul Achiziții-Contracte**: **se înființează** 1 post de **Economist**, cod COR 263104, poziția III.2/4 în statul de funcții pentru a răspunde nevoii de a avea o echipă mai bine pregătită pentru a gestiona complexitatea crescută a contractelor și achizițiilor. Cu expertiza adăugată în domeniul economic, acest compartiment va fi în măsură să navigheze mai eficient prin aspectele financiare ale contractelor. 2. La **Compartimentul Marketing**: Mutarea postului de **Specialist în relații publice** din Compartimentul de Management la echipa de Marketing va aduce o perspectivă managerială și strategică în activitățile de marketing. Această integrare va facilita o mai bună înțelegere a obiectivelor globale ale companiei și va asigura că activitățile de marketing sunt în perfectă aliniere cu acestea. 3. Compartimentul Engineering se redenumește **Compartiment Dezvoltare, Investiții**. A fost transferat din subordinea Directorului General Adjunct în cadrul Serviciului Comercial. Această schimbare reflectă nevoia de a integra mai strâns activitățile de dezvoltare și investiții cu operațiunile comerciale. Alinierea directă cu serviciul comercial va permite o mai bună coordonare cu Compartimentul Achiziții-Contracte și va accelera implementarea proiectelor strategice în cel puțin două feluri: a. îmbunătățirea achizițiilor prin dobândirea directă a informațiilor tehnice necesare și b. urmărirea aspectelor tehnice ale contractelor pentru optimizarea derulării lor. 4. **Serviciul Economic**   Având în vedere că:  - în prezent, cadrul juridic ridică obstacole ce permit restrictiv sau, de cele mai multe ori, nu permit accesul societății Tetarom la finanțări din fonduri nerambursabile (din pricina naturii capitalului social), indiferent de demersul întreprins sau ținta către care ne-am adresat,  - activitatea societății aflată într-o permanentă dinamică, cu precădere după preluarea în administrare a clădirilor realizate prin Extinderea Parcului Industrial Tetarom I, menține nevoia de personal specializat în gestionarea patrimoniului și eficientizarea utilizării resurselor economico-financiare;  1. Ca urmare Compartimentul **Fonduri Europene** **se redenumește**, devenind **Compartiment** **Buget, Execuție bugetară și Control financiar** și **se reorganizează**, astfel:   * se **desfiinţează** 3 posturi de **expert accesare fonduri structurale şi de coeziune europene,** cod COR 242213, poziția IV.2/8-10 în statul de funcții; * se **înființează** 2 posturi de **Economist** - cod COR 263106, poziția IV.2/8-9 în statul de funcții;   2.La **Compartiment IT:**   * se **desființează** 1 post de **Tehnician IT** poziția IV.4/13 în statul de funcții; * se î**nființează** 1 post de **Administrator de rețea de calculatoare** – cod 252301 poziția IV.4/12 în statul de funcții.  1. **Serviciul Exploatare, Mentenanță**   Ținând seama de faptul că societatea Tetarom SA administrează un număr de 4 clădiri de birouri şi 3 hale care necesită acţiuni de reparaţii şi amenajare, se impune:   1. **Compartimentului Întreţinere clădiri** să i **se desfiinţeze** 1 post vacant de **Instalator** poziția V.2/7-11 în statul de funcții și să i **se înfiinţeze** 1 post de **Montator pereți şi plafoane din ghips carton**, cod COR 712406, poziția V.2/11 în statul de funcții;   În urma deschiderii noului sediu din Parcul Industrial Tetarom III, Jucu şi a instituirii serviciului de permanenţă în cadrul acestuia:   1. se **reorganizează Compartimentul Întreţinere Infrastructură** prin **desfiinţarea** a 5 posturi de **Electrician,** poziția V.3/16-22 în statul de funcțiişi **înfiinţarea** a 5 posturi de **Paznic**, cod COR 962907, poziția V.3/18-22 în statul de funcții,conform planului de pază impus de reglementările legale în vigoare; 2. în cadrul **Compartimentului Spaţii verzi**, se **desființează** 2 posturi de **Muncitor,** poziția V.4/24-25 în statul de funcțiiși **se înființează** 2 posturi de **Îngrijitor spaţii verzi,** cod COR 931202 poziția V.4/24-25 în statul de funcții. 3. **Serviciul Energetic**   Având în vedere că activitățile din cadrul acestui serviciu sunt reglementate și desfășurate sub atenta supraveghere a Autorității Naționale de Reglementare în Domeniul Energiei (ANRE), societatea se află în situația de a corela în permanență structura de personal cu legislația specifică, aflată într-o continuă dinamică. Astfel, prin reorganizarea propusă societatea caută să respecte atât condițiile asociate licențelor dobândite de la ANRE cât și reglementările legale intrate în vigoare de la ultima reorganizare a serviciului.  1.Compartimentul Distribuție **se redenumește** **Compartiment Distribuție Energie Electrică** și se consolidează prin **mutarea/transferarea** a 2 posturi de **Inginer electrotehnist**, poziția VI.3/15-17 în statul de funcții de la Compartimentul de Servicii Energetice la poziția VI.1/2-7 în statul de funcții. Această schimbare reflectă nevoia de a asigura o structură de personal corect dimensionată raportat la volumul capacităților energetice pe care societatea le exploatează. Totodată, societatea va fi în măsură să se alinieze mai optim la noile tendințe privind producția locală de energie electrică verde, prin reconversia clienților finali din consumatori în prosumatori de energie electrică.  2.La **Compartimentul Furnizare Energie Electrică și Gaze**:   * **se mută/transferă** 1 post de **Inginer electrotehnist** poziția VI.3/15-17 în statul de funcții, de la Compartimentul de Servicii Energetice, la poziția VI.2/14-15 în statul de funcții;   Prin adăugarea unui post suplimentar de Inginer electrotehnist, societatea este în măsură să remedieze neajunsurile cu care s-a confruntat în ultima perioadă datorită deselor modificări ale legislației specifice și ale perturbațiilor din piața de energie electrică. Complementar, prin intermediul acestui post, va asigura în continuare, la cererea clienților finali, serviciile oferite până în prezent prin intermediul Compartimentului de Servicii Energetice.  **3.Compartimentul de Servicii Energetice se desființează,** posturile fiind mutate la Compartimentul Distribuție Energie Electrică și la Compartimentul Furnizare Energie Electrică și Gaze. Desființarea acestui compartiment este motivată de faptul că datorită concurenței acerbe din piața serviciilor energetice și a activării pe plan local a unor operatori economici deja consacrați în această specialitate, acest compartiment nu și-a atins scopul pentru care a fost creat.  4.Compartimentul Relații Clienți se **redenumește** **Compartiment Contracte și Relații Clienți** și se consolidează astfel:   * se **mută/transferă** 1 post de **Consilier juridic,** de la pozițiaVI.2/13 în statul de funcții la poziția VI.3/17 în statul de funcții; * se **mută/transferă** 1 post de **Economist** de la pozițiaVI.2/14 în statul de funcții la poziția VI.3/18 în statul de funcții;   Toate cele trei posturi din cadrul acestui compartiment vor asigura suportul necesar atât Compartimentului Distribuție Energie Electrică, cât și Compartimentul Furnizare Energie Electrică și Gaze din cadrul Serviciului Energetic.  Ocupanţilor posturilor supuse reorganizării prin desfiinţare li se va pune la dispoziţie lista tuturor locurilor de muncă disponibile din cadrul instituţiei şi li se va comunica termenul în care urmează să opteze pentru a ocupa un loc de muncă vacant în condiţiile legii.  Angajații societății ale căror posturi sunt supuse mutării conform noii Organigrame și noului Stat de funcții au fost înștiințați și și-au exprimat acordul cu privire la modificările propuse.  Ca și o consecință a modificării organigramei și a statului de funcții se impune și modificarea Regulamentului de Organizare și Funcționare (ROF), document care îndeplinește un rol esențial în definirea și clarificarea modului în care o companie își desfășoară activitățile zilnice și ăși atinge obiectivele strategice. Acesta servește ca un vcadru de referință pentru angajați și pentru părțile interesate, precum acționarii, partenerii și rezidenții.  Prin ROF societatea urmărește atingerea următoarelor scopuri: clarificare, uniformitate, eficiență și conformitate. Rof-ul este esențial pentru orice societate care dorește să funcționeze eficient, să mențină o cultură organizatorică puternică și să asigure conformitatea cu legile și reglementările relevante. TETAROM S.A. este definită ca și întreprindere publică ca urmare a faptului că are ca și acționari exclusiv unități administrativ-teritoriale; în acest context O.U.G. nr. 109/2011, actualizată constituie norma juridică ce îi stabilește regulile, procedurile și procesele pentru administrare și conducere. În cursul anului 2023 au intervenit modificări substanțiale ale acesteui act normativ iar adaptarea organigramei, statului de funcții și a ROF-ului vin ca și consecințe firești a necesității respectării întocmai a noilor reglementări.  În Anexa nr. 3 la Hotărârea Consiliului Județean Cluj nr. 13/2018 privind acordarea unui mandat special reprezentantului Judeţului Cluj în Adunarea Generală a Acţionarilor la Tetarom S.A, în vederea exercitării drepturilor de acţionar s-a aprobat Regulamentul de organizare și funcționare al societății TETAROM S.A.  În ședința Consiliului de Administrație al societății din data de 18.08.2023, s-a aprobat actualizarea Regulamentului de Organizare și Funcționare, elaborandu-se Hotărârea nr. 12/2023.  Actualizarea Regulamentului de Organizare și Funcționare s-a realizat ca urmare a modificării/restructurării Organigramei și a Statului de Funcții.  Astfel, ROF-ul a suferit: completări, modificări, eliminări, reașezări ale unor limite de competență, redefiniri, reformulări și renumerotări, în majoritatea capitolelor.  Regulamentul de organizare și funcționare a fost actualizat avându-se în vedere necesitatea adaptării în permanență a activității societății TETAROM S.A. și în concordanță cu structura organizatorică aprobată de către TETAROM S.A. prin Hotărârea nr. 12/2023.  Ținând cont de argumentele prezentate mai sus, considerăm că din punct de vedere tehnic proiectul propus respectă prevederile legale incidente cu privire la modificarea organigramei, a statului de funcţii și a regulamentului de organizare şi funcţionare ale societăţilor de interes judeţean. | | | |
| **Secțiunea a 3-a** **- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):** | | | |
| Modificările solicitate se vor face cu încadrarea în cheltuielile de personal prevăzute în bugetul de venituri şi cheltuieli aprobat pe anul 2023 pentru societatea TETAROM S.A.  Măsurile de implementare în temeiul hotărârii de consiliu județean vor viza actualizarea fișelor de post în cadrul societății. | | | |
| **Secțiunea a 4-a - Concluzii/propuneri:** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | | | |
|  | **Prenume și nume** | **Data** | **Semnătura** |
| Avizat: Director general | Cristina Șchiop |  |  |
| Verificat: Șef serviciu | Corina Mocan |  |  |
| Elaborat: Consilier  Consilier | Camelia Tămaș  Leonte Ciprian |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| **Compartimentele de resort nominalizate**  **(Direcția/serviciul)** | **Datele de întocmire și depunere a rapoartelor de specialitate** | **Semnătura persoanelor competente pentru nominalizare/**  **stabilire date de întocmire** | **Raport întocmit/**  **Refuz întocmire raport/**  **semnătură** |
| **Direcţia Generală Buget -Finanţe, Resurse Umane/**  **Serviciul Resurse Umane, Guvernanţă Corporativă** | 18.08.2023 |  | **Raport întocmit** |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| **Numele și prenumele consilierului juridic** | **Semnătura persoanei competente pentru nominalizare** | | **Aviz acordat/**  **Refuz aviz/**  **semnătură** |
| Cristina Ilinca |  | | avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| **Numele și prenumele secretarului general al județului** | **Caracterul normativ sau individual al proiectului** | | **Avizul acordat/**  **Refuz aviz/**  **semnătură** |
| Simona GACI | Individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| **Comisia de specialitate nominalizată** | **Data de întocmire și depunere a avizului** | **Semnătura persoanelor competente pentru nominalizare/**  **stabilire date de întocmire** | **Avizul adoptat/**  **Aviz implicit favorabil** |
| 4 |  |  |  |